સુરતના લિંબાયતમાં મોડી રાત્રે ભારેલા અગ્નિ જેવી સ્થિતિ ઉભી થઈ હતી. સોશિયલ મીડિયામાં વીડિયો વાઈરલ થતાં પરિસ્થિતિ વણસી ગઈ હતી. તેમજ વીડિયોમાં જાતિગત ટિપ્પણી થતાં લોકોમાં રોષ ફેલાયો હતો. સુરતના લિંબાયતમાં ટોળા દ્ગારા પથ્થરમારો કરવામાં આવ્યો હતો. જેમાં લિંબાયત પોલીસ મથકનો ઘેરાવો કરી પોલીસ પર પથ્થરમારો કરાયો હતો. મામલો શાંત પાડવા પોલીસને ટિયરગેસના 20 જેટલા શેલ છોડવા પડ્યા હતા. તેમજ પોલીસને હળવો લાઠીચાર્જ કરવાની પણ ફરજ પડી હતી. જોકે, પોલીસે ટિયરગેસના શેલ, લાઠીચાર્જ કર્યા બાદ પરિસ્થિતિ કાબૂમાં આવી ગઈ હતી. ત્યાર બાદ પોલીસે વાઈરલ થયેલા વીડિયો અંગે ફરિયાદ નોંધી તપાસ હાથ ધરી હતી.